આ પ્રસંગે જેપી સ્પોર્ટસ એન્ડ ઈવેન્ટ્સના સ્થાપક જીગર પટેલે જણાવ્યું હતું કે “સુગરફ્રી સાઇક્લોથોનને મળેલા પ્રચંડ અને ઉત્સાહવર્ધક પ્રતિસાદથી અમે ખરેખર આનંદિત થયા છીએ. ૩,૦૦૦ કરતા વધારે નોંધણી થઇ તે ખરેખર મોટી સંખ્યા છે. તે દર્શાવે છે કે યુવાનોમાં ફીટનેસ, રમતગમત અને સાઇક્લિંગ અંગે જાગૃત્તિ, ઉત્સાહ અને રસમાં વધારો થયો છે. સાઇક્લિંગ એ ખરેખર સારી રમત છે અને આપણા પ્રદૂષિત વિશ્વમાં સાઇક્લિંગને પર્યાવરણ માટે ઉમદા કાર્ય તરીકે જોવામાં આવે છે. આ કાર્યક્રમ દ્વારા અમે સાઇક્લિંગને એક રમત તરીકે પ્રોત્સાહિત કરીને હરિયાળા શહેર, સ્વચ્છ શહેર અને તંદુરસ્ત શહેરને ઉત્તેજન આપીએ છીએ.”